1981ರಲ್ಲಿ, AMF ಕಂಪೆನಿಯನ್ನು ವಾಘ್ನ್‌‌ ಬೀಲ್ಸ್‌‌‌‌ ಹಾಗೂ ವಿಲ್ಲೀ G. ಡೇವಿಡ್‌‌ಸನ್‌‌‌ರ ನೇತೃತ್ವದ ಹದಿಮೂರು ಮಂದಿ ಹೂಡಿಕೆದಾರರ ಗುಂಪಿಗೆ $80 ದಶಲಕ್ಷ ಮೊತ್ತಕ್ಕೆ ಮಾರಿತು. ದಾಸ್ತಾನು ತಪಶೀಲನ್ನು ತಕ್ಷಣ ಪರಿಶೀಲನಾ ವ್ಯವಸ್ಥೆಯ ಸಹಾಯದಿಂದ ಕಠಿಣ ನಿಯಂತ್ರಣಕ್ಕೆ ತರಲಾಯಿತು.

ಎಂಬತ್ತರ ದಶಕದ ಆದಿಯಲ್ಲಿ, ಹಾರ್ಲೆ-ಡೇವಿಡ್‌‌ಸನ್‌‌‌ ಕಂಪೆನಿಯು ಜಪಾನೀ ತಯಾರಕರು ಮೋಟಾರು ಸೈಕಲ್‌/ವಾಹನಗಳನ್ನು ಸ್ಥಳೀಯ ಉತ್ಪಾದಕರಿಗೆ ನಷ್ಟವಾಗುವಷ್ಟು ಅಥವಾ ನಷ್ಟವಾಗುವ ಭೀತಿಯುಂಟು ಮಾಡುವಷ್ಟು ಪ್ರಮಾಣದಲ್ಲಿ USಗೆ ಆಮದು ಮಾಡಿಕೊಳ್ಳುತ್ತಿದ್ದಾರೆಂದು ಪ್ರತಿಪಾದಿಸಿತು. US ಅಂತರರಾಷ್ಟ್ರೀಯ ವಾಣಿಜ್ಯ ಆಯೋಗದ ತನಿಖೆಯ ನಂತರ, ಅಧ್ಯಕ್ಷ ರೇಗನ್‌ರು 1983ರಲ್ಲಿ ಆಮದಾದ ದ್ವಿಚಕ್ರವಾಹನಗಳು ಹಾಗೂ 700 ccಗೂ ಮೀರಿದ ಎಂಜಿನ್‌‌ ಸಾಮರ್ಥ್ಯದ ದ್ವಿಚಕ್ರ/ವಾಹನಗಳ ಮೇಲೆ 45% ಸುಂಕವನ್ನು ವಿಧಿಸಿದರು. ಬಳಿಕ ಹಾರ್ಲೆ ಡೇವಿಡ್‌‌ಸನ್‌‌‌ ಕಂಪೆನಿಯು ಜಪಾನೀ ಮೋಟಾರು ಸೈಕಲ್‌/ವಾಹನ ತಯಾರಕರಿಂದ ಬಂದ ನೆರವಿನ ಪ್ರಸ್ತಾಪಗಳನ್ನು ತಳ್ಳಿಹಾಕಿತು.<ref name="7/83 US IMPOSES 45% TARIFF ON IMPORTED MOTORCYCLES"> - 7/83 US ಇಂಪೋಸಸ್‌‌ 45% ಡ್ಯೂಟಿ ಆನ್‌‌ ಇಂಪೋರ್ಟೆಡ್‌ ಮೋಟಾರ್‌‌ ಸೈಕಲ್ಸ್‌‌</ref>

ಜಪಾನೀ ವಾಹನಗಳನ್ನು ಅನುಕರಿಸಲು ಹೋಗದೇ, ಹೊಸ ಆಡಳಿತವು ಉದ್ದೇಶಪೂರ್ವಕವಾಗಿ ಎಂಜಿನ್‌ಗಳ "ಹಿಂದಿನ ಕಾಲದ್ದು" ಎಂಬ ಆಕರ್ಷಣೆಯನ್ನು ಉಪಯೋಗಿಸಿಕೊಂಡು ನೋಟ ಹಾಗೂ ಅನುಭವದಲ್ಲಿ ತಮ್ಮ ಹಿಂದಿನ ಪ್ರಕಾರದ ವಾಹನಗಳನ್ನೇ ಅನುಕರಿಸುವ ಮೋಟಾರು ಸೈಕಲ್‌/ವಾಹನಗಳನ್ನು ತಯಾರಿಸಿ ಬಳಿಕ ಅವುಗಳಿಗೆ ವಾಹನಗಳ ಪ್ರಸ್ತುತ ಕಾಲದ ಮಾಲೀಕರ ಇಚ್ಛೆಯನುಸಾರ ಗ್ರಾಹಕೀಕರಿಸುವಿಕೆಯನ್ನು ಅಳವಡಿಸಿತು. ಬ್ರೇಕ್‌ಗಳು, ಚಕ್ರಗಳ ಕವಲು ಕಡ್ಡಿಗಳು, ಕಾರ್ಬ್ಯುರೇಟರ್‌‌ಗಳು, ವಿದ್ಯುತ್‌‌ ಉಪಕರಣಗಳು ಹಾಗೂ ಚಕ್ರಗಳಂತಹಾ ಅನೇಕ ಘಟಕಗಳನ್ನು ವಿದೇಶಿ ತಯಾರಕರುಗಳಿಂದ ಹೊರಗುತ್ತಿಗೆ ಮೂಲಕ ತರಿಸಿ ಗುಣಮಟ್ಟವನ್ನು ಉತ್ತಮಪಡಿಸಿ, ತಾಂತ್ರಿಕ ಸುಧಾರಣೆಗಳನ್ನು ಅಳವಡಿಸಿದ ನಂತರ, ಸಾವಕಾಶವಾಗಿ ಖರೀದಿದಾರರು ಮರಳತೊಡಗಿದರು. 

ಉಭಯ ಬೆಲ್ಟ್‌-ಡ್ರೈವ್‌ಗಳ ಹೆಗ್ಗಳಿಕೆಯ "ಸ್ಟರ್ಗಿಸ್‌‌‌" ಮಾದರಿಯನ್ನು ಪರಿಚಯಿಸಲಾಯಿತು. 1990ರ ವೇಳೆಗೆ, "ಫ್ಯಾಟ್‌‌ ಬಾಯ್‌‌" ಮಾದರಿಯ ಪರಿಚಯದೊಂದಿಗೆ ಹಾರ್ಲೆ ಮತ್ತೊಮ್ಮೆ (750 ccಕ್ಕೂ ಮೀರಿದ) ಭಾರೀ ವಾಹನಗಳ ಮಾರುಕಟ್ಟೆಯಲ್ಲಿ ಮುಂಚೂಣಿ ನಾಯಕ ಎನಿಸಿಕೊಂಡಿತು. ಫ್ಯಾಟ್‌‌ ಬಾಯ್‌‌ ಮಾದರಿಯ ಪರಿಚಯದ ಸಮಯದಲ್ಲಿ ವಾಹನದ ಬೆಳ್ಳಿ ಪೇಂಟ್‌ ಶೈಲಿ ಹಾಗೂ ಇತರೆ ಸೌಲಭ್ಯಗಳು ವಿಶ್ವ ಸಮರ IIರ ಅಮೇರಿಕನ್‌‌ B-29 ಬಾಂಬರ್‌ ವಿಮಾನದಿಂದ ಪ್ರೇರಿತವಾದದ್ದು ಹಾಗೂ ಫ್ಯಾಟ್‌‌ ಬಾಯ್‌‌ ಎಂಬ ಹೆಸರು ಅನುಕ್ರಮವಾಗಿ ನಾಗಾಸಾಕಿ ಹಾಗೂ ಹಿರೋಷಿಮಾಗಳ ಮೇಲೆ ಬೀಳಿಸಿದ ಅಣುಬಾಂಬ್‌ಗಳ (ಫ್ಯಾಟ್‌ ಮ್ಯಾನ್‌ ಮತ್ತು ಲಿಟಲ್‌ ಬಾಯ್‌‌‌) ಹೆಸರಿನ ಸಂಯೋಜನೆಯಾಗಿ ಮೂಡಿಬಂದದ್ದು ಎಂಬ ಕಥೆ ತ್ವರಿತವಾಗಿ ಹರಡಿತು. ಆದಾಗ್ಯೂ, ಅರ್ಬನ್‌ ಲೆಜೆಂಡ್‌ ರೆಫರೆನ್ಸ್‌‌ ಪೇಜಸ್‌ ಎಂಬ ಪಟ್ಟಿಯಲ್ಲಿ ಇದನ್ನು ನಗರಗಳ ದಂತಕಥೆಯಾಗಿ ಸೇರಿಸಿದೆ.

1993ರಲ್ಲಿ FXR ಚೌಕಟ್ಟನ್ನು ಬದಲಿಸಿ ಡೈನಾ ಚೌಕಟ್ಟನ್ನು ಅಳವಡಿಸಲಾಗಿತ್ತು, ಇದನ್ನು ಅಲ್ಪಪ್ರಮಾಣದಲ್ಲಿ 1999ರಿಂದ 2000ದವರೆಗಿನ ಅಲ್ಪಾವಧಿಯಲ್ಲಿ ವಿಶೇಷ ನಿಯಮಿತ ಆವೃತ್ತಿಗಳಿಗೆಂದು (FXR2, FXR3 & FXR4) ಪುನರುಜ್ಜೀವನಗೊಳಿಸಲಾಯಿತು.

2000ನೇ ಇಸವಿಯಲ್ಲಿ, ಫೋರ್ಡ್‌ ಮೋಟಾರ್‌ ಕಂಪೆನಿಯು ಸಂಪೂರ್ಣವಾಗಿ ಹಾರ್ಲೆ-ಡೇವಿಡ್‌‌ಸನ್‌‌‌ ಲೋಗೋನೊಂದಿಗೆ ಹಾರ್ಲೆ-ಡೇವಿಡ್‌‌ಸನ್‌‌‌ ಆವೃತ್ತಿಯೊಂದನ್ನು ಫೋರ್ಡ್‌ F-ಸರಣಿ F-150 ಶ್ರೇಣಿಗೆ ಅಳವಡಿಸಿಕೊಂಡಿತು. ಈ ಟ್ರಕ್‌ ಮಾದರಿ ವರ್ಷ 2000ದ ಮಟ್ಟಿಗೆ ಸೂಪರ್‌ ಕ್ಯಾಬ್‌‌ ಎಂದೆನಿಸಿಕೊಂಡಿತು. 2001ರಲ್ಲಿ, ಫೋರ್ಡ್‌ ಕಂಪೆನಿಯು ಈ ಟ್ರಕ್‌ ಅನ್ನು ಬದಲಾಯಿಸಿ ಸೂಪರ್‌ ಕ್ರ್ಯೂ ಎಂದು ಮಾಡಿತಲ್ಲದೇ 2002ರಲ್ಲಿ ಹೆಚ್ಚಿನ-ಸಾಮರ್ಥ್ಯದ ಎಂಜಿನ್‌‌ (5.4 L) ಅನ್ನು ಅಳವಡಿಸಿತು, ಇದು 2003ರವರೆಗೆ ಮುಂದುವರೆಯಿತು. 2003ರ ಮಾದರಿಯು ಎರಡೂ ಕಂಪೆನಿಗಳ 100ನೇ ವಾರ್ಷಿಕೋತ್ಸವಗಳ ಆಚರಣೆಯ ಲಾಂಛನಬಿಲ್ಲೆಗಳನ್ನು ಹೊಂದಿತ್ತು. 2004ರಲ್ಲಿ, ಫೋರ್ಡ್‌/ಹಾರ್ಲೆ ವಾಹನವನ್ನು ಸೂಪರ್‌-ಡ್ಯೂಟಿ ಎಂದು ಬದಲಾಯಿಸಿದುದು ಆಗಿನಿಂದ 2009ರವರೆಗೆ ಮುಂದುವರೆದುಕೊಂಡು ಬಂದಿದೆ. ಫೋರ್ಡ್‌ ಮತ್ತೊಮ್ಮೆ ಹಾರ್ಲೆ-ಡೇವಿಡ್‌‌ಸನ್‌‌‌ ಆವೃತ್ತಿಯ F-150ಅನ್ನು ತಮ್ಮ 2006ರ ಮಾದರಿ-ವರ್ಷದಲ್ಲಿ ಕೂಡಾ ಉತ್ಪಾದಿಸಿತು.

ಹಾರ್ಲೆ-ಡೇವಿಡ್‌‌ಸನ್‌‌‌ ವಸ್ತುಸಂಗ್ರಹಾಲಯದ $75 ದಶಲಕ್ಷ ಮೌಲ್ಯದ ಕಟ್ಟಡದ ನಿರ್ಮಾಣವು 130,000 ಚದರ-ಅಡಿಗಳ ಪ್ರದೇಶದಲ್ಲಿ (12,000 m) ಜೂನ್‌‌‌ 1, 2006ರಂದು ಮೆನೋಮೊನೀ ನದಿ ಕಣಿವೆಯಲ್ಲಿ ಆರಂಭವಾಯಿತು. 2008ರಲ್ಲಿ ತೆರೆಯಲ್ಪಟ್ಟ ಸಂಗ್ರಹಾಲಯವು ಕಂಪೆನಿ'ಯ ಐತಿಹಾಸಿಕ ಮೋಟಾರು ಸೈಕಲ್‌/ವಾಹನಗಳು ಹಾಗೂ ಸಾಂಸ್ಥಿಕ ಐತಿಹಾಸಿಕ ದಸ್ತಾವೇಜುಗಳ ವ್ಯಾಪಕ ಸಂಗ್ರಹವನ್ನು ಹೊಂದಿರುವುದಲ್ಲದೇ, ರೆಸ್ಟೋರೆಂಟ್‌, ಕೆಫೆ/ಪಾನೀಯದಂಗಡಿ ಹಾಗೂ ಭೇಟಿತಾಣವನ್ನು ಒಳಗೊಂಡಿದೆ.

ಹಾರ್ಲೆ-ಡೇವಿಡ್‌‌ಸನ್‌‌‌ ಸಂಸ್ಕೃತಿ
ಟೂರಿಂಗ್‌‌
2007ರ ಕಾರ್ಮಿಕರ ಮುಷ್ಕರ
ಪುನರ್‌-ಸಂರಚನೆ ಹಾಗೂ ಪುನರುಜ್ಜೀವನ